**บันทึกรายงานการประชุมสภาองค์การบริหารส่วนตำบลทุ่งใหญ่**

**สมัยวิสามัญ สมัยที่ 1 ประจำปี พ.ศ. 2563 ครั้งที่ 1**

**วันอังคาร ที่ 7 เดือนเมษายน พ.ศ. 2563 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**---------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต*  | *เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย*  | *แก้วงาม* |
| 3. | นายถาวร | จำนงจิต | สมาชิกสภา อบต. หมู่ที่ 1 | *ถาวร*  | *จำนงจิต* |
| 4. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์*  | *จำนงจิต* |
| 5. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร*  | *สวนกูล* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร*  | *กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี*  | *หมูดจันทร์* |
| 8. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *ธิรพงค์*  | *ชัยนุรักษ์* |
| 9. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์*  | *วงศ์กูล* |
| 10. | นายมโนช | ศรีสุขใส | สมาชิกสภา อบต. หมู่ที่ 6 | *มโนช*  | *ศรีสุขใส* |
| 11. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์*  | *สวัสดิวงค์* |
| 12. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์*  | *ชัยอินชะ* |
| 13. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์*  | *หิรัญรัตน์* |
| 14. | นางพยอม | คหะวงค์ | สมาชิกสภา อบต. หมู่ที่ 9 | *พยอม*  | *คหะวงค์* |
| 15. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์*  | *สวัสดิวงศ์* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์* | *รักษามั่น* |
| 2. | นายเห็น | หงษ์ทอง | รองนายก อบต. | *เห็น* | *หงษ์ทอง* |
| 3. | นายสุรินทร์ | กาญจนารักษ์ | รองนายก อบต. | *สุรินทร์* | *กาญจนารักษ์* |
| 4. | ส.ต.อ.สมพ้อง | เชาว์ภาษี | เลขานุการสภา | *สมพ้อง*  | *เชาว์ภาษี* |
| 5. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย*  | *หวังสุทธิ์* |

**ผู้ไม่มาประชุม**

 -ไม่มี

/เริ่มประชุม

G// gibมประชุม...

|  |
| --- |
| **เริ่มประชุม เวลา 13.30 น.**  |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิก สภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม-ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
| ประธานสภาฯ | -ขอแจ้งให้สมาชิกสภาทราบถึงประกาศอำเภอทุ่งใหญ่ ลงวันที่ 25 เดือนมีนาคม 2563 เรื่อง เรียกประชุมสภาองค์การบริหารส่วนตำบลทุ่งใหญ่ สมัยวิสามัญ สมัยที่ 1 ประจำปี พ.ศ.2563 รายละเอียดตามเอกสารแนบท้าย 2 |
| **ระเบียบวาระที่ 2** | **เรื่องรับรองรายงานการประชุมครั้งที่แล้ว** |
|  | -2.1 สำเนารายงานการประชุมสภา สมัยวิสามัญ สมัยที่ 3 ประจำปี พ.ศ.2562 ครั้งที่ 1 ,ครั้งที่ 2 และสำเนารายงานการประชุมสภาสมัยสามัญ สมัยที่ 1 ประจำปี พ.ศ.2563 ครั้งที่ 1  |
| ประธานสภาฯ | -มีสมาชิกท่านใดจะได้ซักถามเพิ่มเติม แก้ไข ในรายงานการประชุม 3 ครั้งที่ผ่านมา ซึ่งเลขานุการสภาได้แจกจ่ายให้ทุกท่านไปแล้วตามเอกสารแนบท้าย 3 หากไม่มีจะขอมติที่ประชุม ขอมติ |
| **มติที่ประชุม** | **-มีมติรับรองรายงานการประชุมทั้ง 3 ครั้ง ด้วยคะแนนเสียงเป็นเอกฉันท์** |
| **ระเบียบวาระที่ 3** | **เรื่องเพื่อพิจารณา** |
|  | **3.1 พิจารณาให้ความเห็นชอบโอนเงินงบประมาณมาตั้งจ่ายรายการใหม่จากเงินงบกลางประจำปีงบประมาณ พ.ศ.2563** |
| ประธานสภาฯ | -ขอเชิญผู้บริหารท้องถิ่นอธิบายรายละเอียดให้สมาชิกสภาฟังด้วย ขอเชิญ |
| นายก อบต. | -เรียนเรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ วาระการประชุมเรื่องนี้ผมใคร่ขออนุญาตสภาให้รองนายก อบต.ได้ชี้แจงในรายละเอียดแทนผมด้วย อนุญาตครับ |
| ประธานสภาฯ | -ขอเชิญรองนายก อบต.ครับ |
| รองนายก อบต. | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากทางนายองค์การบริหารส่วนตำบลทุ่งใหญ่ ให้มาอธิบายในวาระการประชุมสภา การพิจารณาให้ความเห็นชอบโอนเงินงบประมาณมาตั้งจ่ายรายการใหม่จากเงินงบกลาง ประจำปีงบประมาณ พ.ศ. 2563 เนื่องจากองค์การบริหารส่วนตำบลทุ่งใหญ่ได้รับเงินอุดหนุนเฉพาะกิจประจำปีงบประมาณ พ.ศ. 2562 เพื่อก่อสร้างอาคารศูนย์พัฒนาเด็กเล็ก 1 หลังในขณะนี้ได้ก่อสร้างเสร็จเป็นที่เรียบร้อยแล้ว เพื่อจะทำการเปิดทำการก็จะต้องมีการปรับปรุงบริเวณรอบอาคารดังกล่าว เพื่อความสะดวกและสวยงาม จึงจำเป็นต้องจัดทำโครงการปรับปรุงบริเวณดังกล่าวขึ้น โดยโครงการนี้บรรจุไว้ในแผนพัฒนาท้องถิ่น (พ.ศ. 2561-2565) ไปแล้ว ในส่วนงบประมาณก็จะใช้งบประมาณจากแผนงานงบกลาง หมวดงบกลางประเภทสำรองจ่ายโดยจะโอนมาตั้งจ่ายเป็นรายการใหม่ รายการใหม่นี้จะปรากฏในแผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง โครงการปรับปรุงศูนย์พัฒนาเด็กเล็กบ้าหนองใหญ่ งบประมาณที่ตั้งไว้ 499,000 บาท สำหรับรายละเอียดต่างๆนั้นได้มีในเอกสารแนบท้าย 4 ซึ่งปรากฏในมือของสมาชิกสภาทุกท่านไปแล้วครับ |
| ประธานสภาฯ | -มีสมาชิกสภาท่านใดจะซักถามอะไรเพิ่มเติมหรือไม่ ขอเชิญ |

/สมาชิกสภา...

|  |  |
| --- | --- |
| สมาชิกสภา | เพราะได้อาคารหลังใหม่มาและเมื่อดูในรายละเอียดแล้วต้องทุบอาคารเก่าทิ้ง ตรงนี้ผมไม่เห็นด้วยเพราะไม่นานมานี้ทางผู้ใหญ่บ้านหมู่ที่ 2 ก็ได้รับงบประมาณจากรัฐบาลหมู่ที่ 2 ก็มาปรับปรุงอาคารหลังเดิมซึ่งผมเห็นว่าการทุบทิ้งจึงเป็นการไม่ประหยัดงบประมาณ การซ่อมแซมไว้ใช้งานอาจเป็นที่จอดรถของ อบต.ก็ได้ ผมซึ่งเห็นว่าไม่สมควรที่จะทุบทิ้งไว้ใช้ประโยชน์อย่างอื่นจะดีกว่าเยอะ จึงไม่เห็นด้วยประการทั้งปวงที่กล่าวมาครับ |
| ประธานสภา | -มีสมาชิกสภาจะซักถามอะไรอีกหรือไม่ หากไม่ขอเชิญทางนายก อบต.กล่าวสรุปเพื่อลงมติต่อไป ขอเชิญ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ สมาชิกสภาทุกท่านครับ การปรับปรุงศูนย์พัฒนาเด็กเล็กในครั้งนี้ โดยการโอนเงินงบกลางมาตั้งจ่ายเป็นรายการใหม่ เป็นรายการปรับปรุงศูนย์พัฒนาเด็กเล็กบ้านหนองใหญ่ ก็เพื่อให้สถานที่สวยงามและสะดวกในการใช้งาน การปรับปรุงวัสดุบางอย่างก็มีการรื้อถอนเพื่อเก็บไว้ใช้งานใหม่ และบางส่วนก็ทุบทิ้งทั้งหมดก็เพื่อประโยชน์ของศูนย์พัฒนาเด็กเล็ก เพื่อลูกหลานก็พวกเราทั้งหมด จึงหวังว่าสมาชิกสภาทุกท่านจะให้ความเห็นชอบต่อไป ขอขอบคุณ |
| ประธานสภา | -เมื่อไม่มีสมาชิกสภาท่านใดจะซักถามอภิปรายอีก ขอปิดการอภิปรายเพื่อนำไปสู่การลงมติต่อไป ขอมติที่ประชุมว่าให้ความเห็นชอบโอนเงินงบประมาณมาตั้งจ่ายรายการใหม่จากเงินงบกลางประจำปีงบประมาณ พ.ศ. 2563 รายการปรับปรุงศูนย์พัฒนาเด็กเล็กบ้านหนองใหญ่หรือไม่ ขอมติ |
| **มติที่ประชุม** | **-เห็นชอบให้โอนเงินงบประมาณมาตั้งจ่ายรายการใหม่จากเงินงบกลางประจำปีงบประมาณ พ.ศ. 2563 ด้วยคะแนนเสียงเป็นเอกฉันท์** |
|  | **3.2 พิจารณาให้ความเห็นชอบรับโอนทรัพย์สินมาอยู่ในความดูแลของ อบต. ทุ่งใหญ่**  **ประปาหมู่บ้าน บ้านวัดขนาน หมู่ที่ 4 ตำบลทุ่งใหญ่**  |
| ประธานสภา | -ขอเชิญผู้บริหารท้องถิ่นอธิบายในรายละเอียดให้สมาชิกสภาฟังด้วย ขอเชิญ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ขออนุญาตที่ให้รองนายกเป็นผู้อธิบายในรายละเอียดแทนผม ขออนุญาตครับ |
| ประธานสภา | -ขอเชิญรองนายก ครับ |
| รองนายก | เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ สำหรับการพิจารณาให้ความเห็นชอบรับโอนทรัพย์สินมาอยู่ในความดูแลของ อบต.ทุ่งใหญ่ ประปาหมู่บ้าน บ้านวัดขนาน หมู่ที่ 4 ตำบลทุ่งใหญ่ นั้น สืบเนื่องจากทางองค์การบริหารส่วนตำบลทุ่งใหญ่ ได้รับหนังสือการขอโอนคืนระบบประปาหมู่บ้าน บ้านวัดขนาน หมู่ที่ 4 ตำบลทุ่งใหญ่ เมื่อวันที่ 13 กุมภาพันธ์ 2563 จากนายเอกพงค์ พรมกุล ซึ่งเป็นประธานผู้ใช้น้ำประปาหมู่บ้านดังกล่าว เนื่องจากว่าการบริหารจัดการไม่บรรลุวัตถุประสงค์ ทำให้ผู้ใช้น้ำได้รับความเดือดร้อน ไม่มีน้ำใช้อุปโภคและบริโภค กลุ่มผู้ใช้น้ำดังกล่าวจึงมีการประชุมก่อนลงมติว่าเห็นควรมอบกลับคืนให้กับทางองค์การบริหารส่วนตำบลเพื่อบริหารจัดการได้ดีกว่าและมีบุคลากรในการดูแลบำรุงรักษา สำหรับรายละเอียดต่างๆได้แนบมาในเอกสารแนบท้าย 5 แล้ว เป็นต้นว่าหนังสือนำส่ง บัญชีครุภัณฑ์ บัญชีคณะกรรมการบริหาร บัญชีรับจ่าย รายชื่อผู้เข้าร่วมประชุมของผู้ใช้น้ำทั้งหมดและรายงานการประชุมที่มีมติโอนคืนระบบประปาให้กับทางองค์การบริหารส่วนตำบล การโอนคืนประปาหมู่บ้าน บ้านวัดขนานนี้ เคยเสนอให้กับทางองค์การบริหารส่วนตำบลมาครั้งหนึ่งแล้ว แต่ตอนนั้นไม่มีความพร้อมด้านเอกสารและรายละเอียดต่างๆ ยังไม่ครบถ้วน ตอนนี้จึงมีความพร้อมในการจะขอโอนคืนกลับมาครับ ท่านประธาน |

/ประธานสภา...

|  |  |
| --- | --- |
| ประธานสภา | -มีสมาชิกสภาท่านใดจะซักถามอะไรหรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายธิรพงค์ ชัยนุรักษ์ สมาชิกสภาหมู่ 4 สำหรับระบบประปาหมู่บ้าน บ้านวัดขนานลูกนี้ ก็มีปัญหามาช้านาน ซึ่งทั้งการบริหารจัดการไม่ดี น้ำไม่พอใช้ และหลายๆอย่าง ก็สร้างความเดือดร้อนให้กับกลุ่มผู้ใช้น้ำ ผมก็เห็นใจครับ การโอนคืนมาให้กับทางองค์การบริหารส่วนตำบลทุ่งใหญ่ ถือเป็นการดีที่สุดแล้วที่จะให้ไปแก้ปัญหาความเดือดร้อนให้กับกลุ่มผู้ใช้น้ำครับท่านประธาน |
| ประธานสภา | -มีสมาชิกสภาท่านใดจะซักถามอะไรหรือไม่ หากไม่มีขอเชิญผู้บริหารกล่าวสรุปครับ ขอเชิญ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ก็ขอให้สมาชิกสภาทุกท่านโปรดเห็นใจกับกลุ่มผู้ใช้น้ำระบบประปาหมู่บ้าน บ้านวัดขนาน ในการโอนกลับคืนมาให้ทางองค์การบริหารส่วนตำบลดูแลก็ถือว่าเป็นการดี ต่อไปปัญหาต่างๆจะต้องได้รับการแก้ไขให้ดีขึ้น ก็ขอให้สมาชิกสภาทุกท่านโปรดให้การสนับสนุนด้วยครับ |
| ประธานสภา | -เมื่อไม่มีสมาชิกท่านใดจะถามอะไรอีก ผมก็ปิดการอภิปรายเพื่อนำไปสู่การลงมติ ขอมติที่ประชุมว่าเห็นชอบให้รับโอนทรัพย์สินมาอยู่ในความดูแลของ อบต.ทุ่งใหญ่ ประปาหมู่บ้าน บ้านวัดขนาน หมู่ที่ 4 ตำบลทุ่งใหญ่ ขอมติ |
| **มติที่ประชุม** | **-เห็นชอบให้รับโอนทรัพย์สินมาอยู่ในความดูแลของ อบต.ทุ่งใหญ่ ประปาหมู่บ้าน บ้านวัดขนาน หมู่ที่ 4 ตำบลทุ่งใหญ่ ด้วยคะแนนเสียงเป็นเอกฉันท์** |
|  | **3.3 พิจารณาให้ความเห็นชอบการอนุญาตประทานบัตรตามคำขอประทานบัตรที่ 10/2560 ของบริษัทโชคพนาไมนิ่ง จำกัด** |
| ประธานสภา | ขอเชิญผู้บริหารท้องถิ่นอธิบายในรายละเอียดให้สมาชิกสภาทราบด้วย ขอเชิญ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ขออนุญาตที่ให้รองนายกเป็นผู้อธิบายในรายละเอียดต่างๆ ให้ที่ประชุมทราบ ขออนุญาต |
| ประธานสภา | -ขอเชิญรองนายก ครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายให้ชี้แจงในรายละเอียด ในวาระการประชุมนี้ ท่านประธานสภาครับ  |
|  | ด้วยองค์การบริหารส่วนตำบลทุ่งใหญ่ ได้รับหนังสือจากสำนักงานอุตสาหกรรมจังหวัดนครศรีธรรมราช ที่ นศ 0030(4)/2267 ลงวันที่ 3 กุมภาพันธ์ 2563 เรื่อง การส่งรายงานผลการรับฟังความคิดเห็นของชุมชนในพื้นที่ที่ขอประทานบัตรของ บริษัทโชคพนาไมนิ่ง จำกัด สืบเนื่องจาก ทางบริษัทโชคพนา ไมนิ่ง จำกัด ได้ยื่นคำขอประทานบัตรต่อสำนักงานอุตสาหกรรมจังหวัดนครศรีธรรมราช ตามคำขอประทานบัตรที่ 10/2560 ของบริษัทโชคพนา ไมนิ่ง จำกัด ซึ่งการขออนุญาตประทานบัตรในครั้งนี้ตั้งอยู่ในบ้านตาราง หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช หลักฐานที่ดินเป็นหนังสือรับรองการทำประโยชน์ (น.ส.3 ก) เลขที่ 3094 เลขที่ดิน 211 มีเนื้อที่ในคำขอประทานบัตร ที่ 10/2560 เนื้อที่จำนวน 29 ไร่ 0 งาน 13 ตารางวา โดยมีแผนผังตามเอกสารเพิ่มเติมในเอกสารแนบท้าย 6 |
|  | สำนักงานอุตสาหกรรมจังหวัดนครศรีธรรมราช ได้มีการจัดให้มีการรับฟังความคิดเห็นของประชาชนในพื้นที่ขอประทานบัตรตามคำขอประทานบัตรที่ 10/2560 ของบริษัทโชคพนา ไมนิ่ง จำกัด ชนิดแร่ยิปซั่มและแอนไฮโดรต์ ที่ศาลาอเนกประสงค์วัดขนาน หมู่ที่ 4 ตำบลทุ่งใหญ่  |

/อำเภอทุ่งใหญ่...

|  |  |
| --- | --- |
|  | อำเภอทุ่งใหญ่ จังหวัดนครศรีธรรมราช เมื่อวันที่ 21 มกราคม 2563 ที่ผ่านมา ซึ่งการรับฟังความคิดเห็นดังกล่าวก็เป็นไปตามประกาศกระทรวงอุตสาหกรรม เรื่องกำหนดหลักเกณฑ์และวิธีการรับ |
|  | ฟังความคิดเห็นของชุมชนในพื้นที่ที่ขอประทานบัตร พ.ศ.2561 เมื่อรับฟังความคิดเห็นของชุมชนเสร็จแล้วก็ให้จัดทำเป็นรายงานผลการรับฟังความคิดเห็นไปปิดประกาศให้ทราบโดยทั่วกัน ในส่วนขององค์การบริหารส่วนตำบลก็ให้ปิดประกาศที่องค์การบริหารส่วนตำบล ให้ทราบโดยเปิดเผยเป็นระยะเวลาไม่น้อยกว่าสิบห้าวัน และให้องค์การบริหารส่วนตำบลทุ่งใหญ่ จัดประชุมสภาท้องถิ่นเพื่อขอความเห็นที่เกี่ยวกับการขอประทานบัตร ตามข้อ 10 (5) ของประกาศกระทรวงอุตสาหกรรม โดยรายละเอียดต่างๆ นั้น เช่น ประกาศของกระทรวงอุตสาหกรรม และรายงานผลการรับฟังความคิดเห็นของชุมชนในพื้นที่ที่ขอประทานบัตรก็ได้แนบมาตามเอกสารแนบท้าย 6 ครบถ้วนแล้ว ครับ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ใคร่ขอเรียนประธานสภาและสมาชิกสภาทราบว่า ในการจัดทำการรับฟังความคิดเห็นของประชาชนในพื้นที่ที่มีการขอประทานบัตร เมื่อวันที่ 21 มกราคมทีผ่านมา ก็ได้รับความร่วมมือเป็นอย่างดีจากผู้นำชุมชนตั้งแต่ กำนัน ผู้ใหญ่บ้าน นายก อบต. สมาชิกสภาท้องถิ่นในเขตนั้น ชาวบ้านร่วมประมาณ 4-500 คน โดยมีอุตสาหกรรมจังหวัดนครศรีธรรมราช ปลัดอำเภอที่รับผิดชอบตำบลทุ่งใหญ่ พระครูด๊อกเตอร์พิศาลเขตคณารักษ์ เจ้าอาวาสวัดขนาน เจ้าหน้าที่ของสำนักงานอุตสาหกรรมจังหวัดนครศรีธรรมราชอีกหลายท่านได้เข้าร่วมประชุมด้วยเพื่อตอบข้อซักถามปัญหาและแนวทางการแก้ไขรวมทั้งการดูแลและให้ความสำคัญกับชุมชนในพื้นที่ที่ขอประทานบัตรรายงานผลการรับฟังความคิดเห็นก็แนบท้ายมาด้วยและหวังว่าทุกท่านคงได้ตรวจสอบหรืออ่านเป็นที่เรียบร้อย สำหรับพื้นที่ตำบลทุ่งใหญ่โดยเฉพาะหมู่ที่ 4 เป็นพื้นที่แหล่งแร่ยิปซั่มสำคัญของภาคใต้และประเทศไทย ในปีหนึ่งๆ สามารถส่งออกทำรายได้เข้าประเทศเป็นจำนวนมากและยังเป็นวัตถุในอุตสาหกรรมประเภทอื่นๆ อีกหลายอย่าง เพราะฉะนั้นจึงใคร่ขอให้สมาชิกสภาได้โปรดพิจารณาตามเอกสารที่แนบมาท้ายนี้ให้ดีและลงมติเห็นด้วยต่อไป ครับ |
| ประธานสภา | -มีสมาชิกสภาท่านใด จะซักถามหรืออภิปรายหรือไม่ ขอเชิญ |
| ประธานสภา | -เมื่อไม่มีสมาชิกสภาท่านใดจะซักถามหรืออภิปราย ขอเชิญทางนายก อบต. กล่าวสรุปเพื่อลงมติต่อไป ขอเชิญ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ สำหรับการขอประทานบัตรในครั้งนี้ ผู้ประกอบการก็ได้ดำเนินการตามระเบียบทุกขั้นตอนเป็นต้นมา การจัดการรับฟังความเห็นผมก็ได้เข้าร่วมรับฟังด้วยก็ต้องยอมรับว่าพื้นที่หมู่ที่ 4 เป็นแหล่งแร่ยิปซั่มที่สำคัญมีแร่อยู่จำนวนมากมีการส่งออกสร้างรายได้เข้าประเทศก็เยอะในปีหนึ่งสามารถเก็บภาษีจากแร่ดังกล่าวก็เยอะเช่นกัน ผมก็ได้ดำเนินการนำเรื่องการขอประทานบัตรในครั้งนี้เพื่อให้สภาท้องถิ่นได้พิจารณาตามขั้นตอนต่อไป ขอให้สมาชิกสภาโปรดพิจารณาให้ความเห็นชอบตามขั้นตอนต่อไป ขอขอบคุณครับ |
| ประธานสภา | -มีสมาชิกสภาท่านใด จะซักถามอะไรอีกหรือไม่หากไม่มีผมขอมติที่ประชุม ว่าสภาจะให้ความเห็นชอบการขอประทานบัตรตามคำขอประทานบัตร ที่ 10/2560 ของบริษัทโชคพนา ไมนิ่ง จำกัด หรือไม่ ขอมติ |
| **มติที่ประชุม** | **-ให้ความเห็นชอบการขอประทานบัตรของคำขอประทานบัตร ที่ 10/2560 ของบริษัท โชคพนา ไมนิ่ง จำกัด ด้วยคะแนนเสียงเป็นเอกฉันท์** |

/ระเบียบวารที่ 4...

|  |  |
| --- | --- |
| **ระเบียบวาระที่ 4** | **เรื่องอื่นๆ (ถ้ามี)** |
| ประธานสภา | -สำหรับเรื่องอื่นๆ ไม่มีใครเสนออะไรให้ที่ประชุมทราบหรือพิจารณา ผมจึงขอขอบคุณทุกท่านที่ให้ความร่วมมือในการประชุมครั้งนี้ หากมีการประชุมครั้งต่อไปก็จะขอแจ้งให้ทุกท่านทราบ และขอปิดการประชุมไว้แค่นี้ |
| **ปิดการประชุม** | **เวลา 16.00 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
|  ลงชื่อ) ชัยทัศน์ ชัยอินชะ กรรมการ | (ลงชื่อ) อธิพัฒน์ วงศ์กูล กรรมการ |
| (นายชัยทัศน์ ชัยอินชะ) |  (นายอธิพัฒน์ วงศ์กูล) |

|  |
| --- |
|   |
|  (ลงชื่อ) พยอม คหะวงค์ กรรมการ |
|  (นางพยอม คหะวงค์) |
|  |